|  |  |
| --- | --- |
| **Predmetno područje****razred,** **datum** | Hrvatski jezik i komunikacija, III. |
| **Kurikularna tema** | Oci vaši rodiše se tudijer |
| **Tip nastavnog sata** | obrada (analiza jezičnih činjenica) |
| **Nastavna jedinica** | Imenice: podjela imenica |
| **Odgojno-obrazovni ishodi na kurikularnoj razini**  | SŠ HJ A.3.5. Učenik analizira morfološka obilježja riječi i primjenjuje znanja pri oblikovanju teksta. |
| **Razrada odgojno-obrazovnih ishoda** | Učenik uočava imenice i razlikuje ih od ostalih vrsta riječi.Učenik razlikuje podjelu imenica odnosno vrste imenica. |
| **Odgojno-obrazovni ishodi na razini aktivnosti** | Učenik se koristi imenicama u imenovanju bića, stvari i pojava; uočava i izdvaja imenice iz teksta; opisuje posebitosti imenica u čakavskom narječju; uočava pravilnu sklonidbu imenica mati i kći; uočava pogrešne oblike imenica u rečenicama;istražuje teoriju o imenicama i primjere imenica;objašnjava podjelu imenica;objašnjava i izdvaja primjere općih, vlastitih, zbirnih, gradivnih, stvarnih i mislenih imenica iz teksta;navodi pravopisna pravila za vlastite imenice iz teksta;samovrednuje usvojenost obrađenih sadržaja. |
| **Suodnosne veze** | Kultura i mediji, Sociologija (C.3) |
| **Očekivanja****međupredmetnih tema** | *uku b.4.4./5.* Učenik samovrednuje proces učenja i svoje rezultate, procjenjuje ostvareni napredak te na temelju toga planira buduće *osr B.1.2.* Razvija komunikacijske kompetencije. |
| **Literatura za učenike** | Dujmović Markusi, Dragica, *Fon Fon 3*, udžbenik za treći razred gimnazije, Profil Klett |
| **Literatura za nastavnika** | *Kurikulum nastavnog predmeta hrvatski jezik za osnovne škole i gimnazije*.Dujmović Markusi, Dragica, *Fon Fon 3*, udžbenik za treći razred gimnazije, Profil Klett |
| **Metodički sustavi** | lingvističko-komunikacijski¸ analitičko-eksplikativni sustav |
| **Nastavna sredstva i pomagala** | živa riječ, računalo, projektor, slikokaz, udžbenik, nastavni listići |
| **Nastavne metode** | metoda izlaganja (upućivanja), metoda pokazivanja, metoda čitanja, metoda pisanja, metoda slušanja, metoda razgovora (motivacijski, reproduktivni, heuristički) |
| **Nastavni oblici** | frontalni rad, individualni rad, rad u paru |
| **Struktura i predviđeno trajanje nastavnoga sata** | 45 min**Uvodni dio** – 5 min1. motivacija 2. najava naobrazbene zadaće i osvježivanje potrebnog predznanja**Središnji dio sata** – 30 min3. lingvometodički predložak3. zapažanje novih jezičnih činjenica i otkrivanje ostalih važnih obilježja6. uopćavanje – definiranje**Završni dio sata** – 10 min7. sinteza8. samovrednovanje i domaći rad |
| **Nastavna faza i aktivnosti učitelja** | **Aktivnosti učenika** | **Nastavni oblici i vrednovanje na razini aktivnosti** |
| **Motivacija i osvježivanje potrebnog predznanja:** Nastavnica prikazuje različite fotografije na slikokazu i navodi učenike da imenuju bića, stvari ili pojave na fotografijama. Pitanjima navodi učenike na već poznata obilježja o imenicama.**Najava naobrazbene zadaće:**Nastavnica najavljuje nastavnu jedinicu Imenice: podjela i gramatičke kategorije te prikazuje učenicima što će moći nakon odslušanog sata, odnosno ishode sata. Nastavnica potiče učenike da zaključe koju hrvatsku pokrajinu opisuju imenice kojima su se koristili te ih navodi da prepoznaju bend Dalmatino izveden od imena Dalmacija.**Lingvometodički predložak:**Nastavnica dijeli učenicima nastavni listić s tekstom *Cvit od kamena* i potiče učenike da podcrtaju imenice u pjesmi prilikom slušanja pjesme. Pjesmu pušta preko projektora. Nakon slušanja navodi učenike da još jednom provjere podcrtano. Prati učenike dok navode podcrtane imenice i prikazuje tekst s podcrtanim imenicama na slikokazu kako bi svi provjerili točnost urađenog.**Zapažanje novih činjenica i otkrivanje ostalih važnih obilježja**Nastavnica navodi učenike da izdvoje jezične posebnosti čakavskog narječja koje uočavaju u navedenim imenicama. Nastavnica upućuje učenike da otvore udžbenike na 166. stranici, prouče sklonidbu imenica mati i kći te isprave pogreške u zadanim rečenicama. Uz navedeno, nastavnica pušta auditivni zapis dijela pjesme benda Dalmatino i benda TBF u kojima su učinjene pogreške u sklonidbi imenice mati, no naglašava da je u tim primjerima riječ o jezičnim posebitostima čakavskog narječja. Za imenicu kći nastavnica prikazuje tri sličice s natpisom i navodi učenike da isprave rečenice navedene na sličicama.Nakon što učenici riješe zadatak na nastavnom listiću, nastavnica sluša njihove ispravke i prikazuje iste na slikokazu.Nastavnica najavljuje učenicima da će u paru rješavati zadatke 2, 3, 4, 5 i 6 kako bi se upoznali s podjelom imenica. Navodi učenike da slijede upute i čitaju dio teksta iz udžbenika naveden u uputi potreban za rješavanje svakog zadatka.**Uopćavanje – definiranje:** Nastavnica provjerava riješenost nastavnih listića razgovorom. Prikazuje rješenja na slikokazu.**Sinteza:** Nastavnica dijeli učenicima nastavni listić s umnom mapom i navodi da je popune. Prikazuje učenicima umnu mapu iz udžbenika kako bi provjerili ispunjeno.**Samovrednovanje i domaći rad:**Nastavnica dijeli učenicima listu za samovrednovanje kako bi mogli procijeniti razumijevanje nastavnih sadržaja obrađenih na satu te domaći rad. Upućuje učenike da prouče vodič za jezičnu normu i isprave pogrešne oblike imenica u rečenicama koje su zadane u nastavnom listiću za domaći rad. | Učenici promatraju fotografije i imenuju što vide. Odgovaraju na pitanja o imenicama.Učenici slušaju najavu teme te ishode sata. Navode Dalmaciju kao pokrajinu koju predstavljaju imenice te bend Dalmatino čije je ime izvedeno od imena Dalmacija. Raspravljaju na temu benda i iznose osobni dojam o njihovoj glazbi.Učenici slušaju izvedbu benda Dalmatino te samostalno, čitajući tekst, podcrtavaju imenice u tekstu. Nakon slušanja usmeno navode podcrtane imenice te provjeravaju riješenost uz pomoć slikokaza.Učenici navode ikavski govor, završno m koje prelazi u n, izostanak glasa lj.Učenici proučavaju sklonidbe imenica kći i mati u udžbeniku, slušaju auditivne zapise, promatraju sličice, uočavaju pogreške te zamjenjuju pogrešne oblike ispravnima u zadanim rečenicama. Čitaju rečenice i uspoređuju ih s rješenjima na slikokazu.Učenici čitaju teoriju iz udžbenika, rješavaju zadatke i izdvajaju imenice iz teksta i u paru uspoređuju svoje odgovoreUčenici izlažu svoje odgovore. Uspoređuju odgovoreno s rješenjima na slikokazu.Učenici ispunjavaju podjelu imenica na nastavnom listiću. Uspoređuju svoje odgovore s podjelom imenica prikazanom na slikokazu.Učenici ispunjavaju listu za samovrednovanje i slušaju uputu za domaći rad. | *frontalni rad**vrednovanje za učenje**individualni rad**vrednovanje za učenje**individualni rad**Rad u paru**Vrednovanje za učenje**Individualni rad**Vrednovanje za učenje**Vrednovanje kao učenje - samovrednovanje* |